ענקית התקשורת הישראלית בזק -7.1% בזק 271 -7.1% בסיס:291.7 פתיחה:275.5 גבוה:280 נמוך:268.5 תמורה:86,140,596 לעמוד ציטוט חדשות גרפים פרופיל חברה המלצות כתבות נוספות בנושא: פרסמה הבוקר את הדו"חות לרבעון הראשון של 2017 והציגה ירידה של 4.1% בהכנסות שהסתכמו ב-2.45 מיליארד שקלים. מנגד, הרווח הנקי זינק 21.5% והסתכם ב-350 מיליון שקלים כאשר הסיבה לגידול היא ירידה בהוצאת המיסוי שרשמה בזק.
הרווח התפעולי ברבעון הראשון הסתכם בכ-566 מיליון שקלים, ירידה של 1.4% וה-EBITDA הסתכם בכ-994 מיליון ש' (שיעור EBITDA של 40.5%), ירידה של כ- 2.8%.
בהסתכלות לשנה כולה צופה בזק רווח נקי של כ-1.4 מיליארד שקל, EBITDA של כ-4 מיליארד שקל ותזרים המזומנים חופשי של כ-2 מיליארד שקל.
מספר המנויים של yes המשיך לרדת כאשר ברבעון החולף איבדה החברת 6,000 מנויים. כעת מצבת המנויים של yes עומדת על 608 אלף. כלומר תוך שנה איבדה yes 21 אלף מנויים, זאת ככל הנראה ברקע לתחרות שההולכת וגוברת בתחום - בעיקר מצד סלקום טיוי. ההכנסה החודשית מלקוח אמנם ירדה מעט לעומת הרבעון הקודם מ-237 שקלים ל-232 שקלים אבל נותרה יציבה לעומת הרבעון המקביל אשתקד. הכנסות yes ברבעון הראשון של 2017 הסתכמו בכ-424 מיליון שקל, ירידה של כ 3.4% לעומת רבעון מקביל אשתקד כאשר עיקר הירידה הינה כתוצאה מקיטון במצבת הלקוחות. הרווח הנקי של yes ברבעון הראשון הסתכם בכ- 19 מיליון שקל.
חברת הסלולר מבית בזק אמנם הצליחה להגדיל את מספר המנויים ברבעון הראשון מ-2.402 מיליון ל-2.430 מיליון (גידול של 28 אלף מנויים) אבל ההכנסות החודשית מלקוח לא מתאוששת וכעת עומדת על 60 שקלים, מול 62 שקלים ברבעון הקודם ו-57 שקלים ברבעון המקביל אשתקד. ה-EBITDA ברבעון הראשון של 2017 הסתכם בכ-99 מיליון שקל, גידול של 16.5% לעומת כ-85 מיליון שקל ברבעון הקודם. הרווח הנקי קפץ ל-16 מיליון שקלים, לעומת 3 מיליון שקלים ברבעון המקביל אשתקד. הכנסות פלאפון ברבעון הראשון הסתכמו בכ-628 מיליון שקל, ירידה של 3.7% לעומת רבעון מקביל אשתקד.
בזק ממשיכה לרשום ירידה במספר מנויי הטלפוניה (קווי טלפון) אבל מנגד רושמת גידול במספר מנויי האינטרנט (תשתית). ברבעון החולף איבדה בזק עוד 19 אלף קווי טלפון כאשר ההכנסה החודשית הממוצעת לקו ירדה קלות לעומת רבעון מקביל אשתקד ועמדה על 57 שקלים. מנגד, מספר מנויי האינטרנט המהיר של בזק גדל ב-22 אלף כאשר ההכנסה החודשית מלוקח אינטרנט נותרה ללא שינוי על 91 שקלים. באופן כללי הכנסות בזק מהפעילות הקווית הסתכמו ברבעון הראשון בכ-1.08 מיליארד שקל, בהשוואה לכ-1.11 מיליארד שקל ברבעון הראשון אשתקד, ירידה של כ-3.1%. הרווח התפעולי הסתכם בכ-513 מיליון שקל, ירידה של כ-4.3%.
הכנסות בזק בינלאומי ירדו 2.8% לעומת רבעון מקביל אשתקד והסתכמו ב-384 מיליון שקלים וזאת בשל השחיקה הנמשכת בשוק השיחות הבינלאומיות. גידול של כ-9% לעומת הרבעון המקביל אשתקד נרשם בהכנסות בזק בינלאומי מפעילות פתרונות תקשורת לעסקים (ICT). גידול של כ-1% נרשם בהכנסות אינטרנט של החברה לעומת הרבעון המקביל אשתקד, בעיקר בזכות המשך הצמיחה בשירותי ערך מוסף ללקוחות החברה. הרווח הנקי ברבעון הראשון של שנת 2017 הסתכם בכ-36 מיליון שקל לעומת כ-26 מיליון שקל ברבעון הראשון אשתקד, גידול של כ-38.5%. לפי הודעת החברה, הזינוק בכל מדדי הרווחיות הושפע בין השאר מן הגידול בפעילות למגזר העסקי וכן מהוצאות שנרשמו ברבעון המקביל כתוצאה מחתימת ההסכם הקיבוצי.
אני עברתי מהם אחרי שירות לא טוב להרגשתי וקבלתי חשבון מנופח במעבר. היום עברתי להוט תשתית+ספק+טלפון. איכות התקשורת ןהמהירות טובים הרבה יותר.
מתי יחלקו דוידנד?
כנראה שאתה לא עוקב .לפני יומיים היה יום ה-x לחלוקת דוידנד שהכסף יכנס בסביבות סוף החודש.